C. A. R. INVATAMANT CIMPULUNG IFN

Municipiul Campulung, Str. Negru Voda Nr.86 Jud. Arges

CUI: 11635637

**REGULAMENT ALEGERI**

 1. **Adunarea Generală** – organul de conducere al CAR Învățământ Câmpulung IFN va fi convocată în ședință ordinară în data de 29.03.2018, ora 17 la Scoala Generala nr 2 Cimpulung ,având pe ordinea de zi alegerea președintelui, a Consiliului Director, Președintelui Comisiei de cenzori și a membrilor acesteia.

 Candidaturile pentru orice funcţie se depun la sediul CAR Învățământ Câmpulung IFN, cu minim zece zile înaintea datei la care a fost convocată Adunarea Generală a Reprezentanţilor CAR Învățământ Câmpulung IFN, respectiv în perioada 14.03.2018 ÷ 19.03.2018, orele 1400 ÷ 1600.

 Comitetul Director va analiza fiecare dosar din punctul de vedere al criteriilor minime de înscrire, iar rezultatele vor fi afișate în data de 21.03.2018, orele 900.

 Contestațiile pot fi depuse la sediul CAR Învățământ Câmpulung IFN în data de 22.03.2018, între orele 900 ÷ 1100.

 Rezultatele finale vor fi afișate la sediul CAR Învățământ Câmpulung IFN în data de 23.03.2018, orele 1600.

2. **Criterii minime**

**A) Pentru funcţia de Preşedinte**, candidatul trebuie să îndeplinească următoarele condiţii:

1) Să fie membru CAR Învățământ Câmpulung IFN de cel puţin cinci ani şi să aibă o activitate notabilă în cadrul CAR;

2) Să posede, la dosar, dovada că au avut o funcție de conducere într- o unitate scolara;

3) Să depună, odată cu dosarul, o propunere de management pentru perioada mandatului pentru care candidează (un proiect de minim 3 pagini ce se poate concretiza prin măsuri viabile la aceasă casă de ajutor reciproc);

4) Să aibă, de preferință studii universitare/postuniversitare de management în afaceri. Constituie avantaj deținerea și a studiilor universitare economice;

5) Să aibă un istoric bun în ultimii 5 ani, ca bun platnic atât a ratelor la împrumut, cât și a contribuției la fondul social;

6) Prin acțiunile întreprinse să nu fi denigrat activitatea CAR Învățământ Câmpulung IFN în ultimii 5 ani.

Orice derogare de la una din cele şase condiţii de eligibilitate, poate fi acordată numai de Consiliul Director, obligatoriu cu unanimitate de voturi „pentru”.

Candidaţii care au primit avizul Comitetului Director, intră în competiţia de alegeri.

Candidatul care întruneşte, din primul tur, o majoritate simplă de voturi „pentru”, este declarat Preşedinte CAR pentru o perioadă de cinci ani. În cazul în care nici unul dintre candidaţi nu întruneşte o majoritate simplă de voturi din primul tur, primii doi clasaţi vor intra în turul doi, procedura de vot fiind repetată.

Numărul mandatelor de preşedinte nu este limitat, Adunarea Generală a Reprezentanţilor considerând că un bun preşedinte se formează în timp şi cu investiţii din partea organizaţiei.

**B) Pentru funcţia de Preşedinte al Comisiei de Cenzori** candidatul trebuie să îndeplinească următoarele condiţii:

1) Să fie membru CAR Învățământ Câmpulung IFN de cel puţin cinci ani;

2) Să aibă studii superioare în domeniul economic;

3 ) Sa fie membrii activi CECAR;

4) Prin acțiunile întreprinse să nu fi denigrat activitatea CAR Învățământ Câmpulung IFN în ultimii 5 ani.

Alegerea Preşedintelui Comisiei de Cenzori se face prin vot deschis cu majoritate simplă de voturi.

**C) Pentru funcţia de Membru al Comisiei de cenzori,** candidatul trebuie să îndeplinească următoarele condiţii:

1) Să fie membru CAR de cel puţin cinci ani;

2) Să aibă studii superioare în domeniul economic;

3 ) Să aibă un istoric bun în ultimii 5 ani, ca bun platnic atât a ratelor la împrumut, cât și a contribuției la fondul social;

4) Prin acțiunile întreprinse să nu fi denigrat activitatea CAR Învățământ Câmpulung IFN în ultimii 5 ani.

D) **Pentru funcţia de Secretar,** candidatul trebuie să îndeplinească următoarele condiţii:

1) Să fie membru CAR Învățământ Câmpulung IFN de cel puţin cinci ani, de preferință cadru didactic cu studii superioare;

2) Să posede, la dosar, dovada că a avut o funcție de conducere într-o unitate scolara;

3) Să aibă un istoric bun în ultimii 5 ani, ca bun platnic atât a ratelor la împrumut, cât și a contribuției la fondul social;

4) Prin acțiunile întreprinse să nu fi denigrat activitatea CAR Învățământ Câmpulung IFN în ultimii 5 ani.

E) **Pentru funcţia de Membru al Consiliului Director,** candidatul trebuie să îndeplinească următoarele condiţii:

1) Să fie membru CAR Învățământ Câmpulung IFN de cel puţin cinci ani, de preferință cadru didactic cu studii superioare;

2) Să posede, la dosar, dovada că a avut o funcție de conducere într-o unitate scolara ;

3) Să aibă un istoric bun în ultimii 5 ani, ca bun platnic atât a ratelor la împrumut, cât și a contribuției la fondul social;

4) Prin acțiunile întreprinse să nu fi denigrat activitatea CAR Învățământ Câmpulung IFN în ultimii 5 ani.

F) **Pentru funcţia de Membru supleant al Consiliului Director,** candidatul trebuie să îndeplinească următoarele condiţii:

1) Să fie membru CAR Învățământ Câmpulung IFN de cel puţin cinci ani, de preferință cadru didactic cu studii superioare;

2) Să posede, la dosar, dovada că a avut o funcție de conducere într-o unitate scolara sau bugetara ;

3) Să aibă un istoric bun în ultimii 5 ani, ca bun platnic atât a ratelor la împrumut, cât și a contribuției la fondul social;

4) Prin acțiunile întreprinse să nu fi denigrat activitatea CAR Învățământ Câmpulung IFN în ultimii 5 ani.

Prezentul Regulament de alegeri a fost adoptat şi aprobat de către Consiliul Director al CAR Învățământ Câmpulung IFN în ședința din data de 27.02.2018

 Componenta Consiliului Director

 Presedinte –

 Secretar -

 Doi membri in Consiliul Director

 Membru de drept in Consiliu Director – contabilul sef

 Presedinte Comisie de Cenzori

 Doi membri ai Comisiei de Cenzori

 Si

Doi membri supleanti in Consiliul Director

**Dosarele trebuie să cuprindă:**

* Opis (2 exemplare - ,,Am primit un exemplar”);
* Cerere de înscriere scrisă de mână, adresată Consiliului Director;
* Copie carte de identitate;
* Copie certificat de naştere;
* Copie certificat de căsătorie;
* Acte de studii - original şi copie;

- dovada că a avut funcţie de conducere într-o unitate bugetară - original şi copie;

- istoricul la CAR Învățământ Câmpulung IFN.

 Notă:

Pentru funcţia de Preşedinte al CAR Învățământ Câmpulung IFN:

- proiectul de management.

 Pentru funcţia de Preşedinte al Comisiei de cenzori:

 - dovada că este membru activ al CECAR.